Document ID: 31997D0276

Odločba Komisije
z dne 11. aprila 1997
o spremembah Odločbe 93/437/EGS o posebnih pogojih za uvoz ribiških proizvodov s poreklom iz Argentine
(Besedilo velja za EGP)
(97/276/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov [1], nazadnje spremenjene z Direktivo 96/23/ES [2], in zlasti člena 11(4)(a) Direktive,
ker Odločba Komisije 93/437/EGS z dne 30. junija 1993 o posebnih pogojih za uvoz ribiških proizvodov z izvorom iz Argentine [3], nazadnje spremenjene z Odločbo 96/262/ES [4], vzorec zdravstvenega spričevala, ki mora spremljati ribiške proizvode s poreklom iz Argentine, razen školjk, iglokožcev, plaščarjev in morskih polžev v kateri koli obliki;
ker člen 3 Odločbe Komisije 97/20/ES z dne 17. decembra 1996 o seznamu tretjih držav, ki izpolnjujejo pogoje enakovrednosti za proizvodnjo in dajanje v promet školjk, iglokožcev, plaščarjev in morskih polžev [5], predvideva, da se mišice priteznice Pectinidae, razen živali iz ribogojstva, popolnoma ločene od drobovja in spolnih žlez, lahko uvozijo iz tretjih držav, ki niso na seznamu v Prilogi k navedeni odločbi;
ker je Argentina uradno zaprosila Komisijo za dovoljenje, da izvaža mišice priteznice Pectinidae, razen živali iz ribogojstva, popolnoma ločene od drobovja in spolnih žlez, na ozemlje Evropske skupnosti;
ker je zato, da bi lahko Argentina izkoristila možnost iz člena 3 Odločbe 97/20/ES, treba člen 2 Odločbe 93/437/EGS in vzorec zdravstvenega spričevala v Prilogi A k navedeni odločbi spremeniti;
ker so ukrepi, predvideni v tej odločbi v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Uvodni del člena 2 Odločbe 93/437/EGS se nadomesti z naslednjim:
"Ribiški proizvodi s poreklom iz Argentine morajo izpolnjevati naslednje pogoje:".
Člen 2
Priloga A k Odločbi 93/437/EGS se nadomesti s Prilogo k tej odločbi.
Člen 3
Ta odločba začne veljati 1. maja 1997.
Člen 4
Ta odločba je naslovljena na države članice.
V Bruslju, 11. aprila 1997

Labels: 0
3
18
6